หนุ่มสุราษฎร์เมาแล้วคลั่ง ถือมีดไล่ฟันลูกเมีย พ่อจำใจยิงลูกชายดับคาที่
หนุ่มสุราษฎร์เมาสุราแล้วคลุ้มคลั่ง พยายามใช้มีดอีโต้ไล่ทำร้ายลูกเมีย พ่อไปห้ามไว้ถูกฟันเจ็บสุดจะทนไหว คว้าปืน 9 มม.ยิงลูกชายตัวเอง 3 นัดดับคาบ้าน ยืนรอมอบตัวกับตำรวจ บอกจำใจเหนี่ยวไกทั้งน้ำตาเมื่อวันที่ 9 พ.ค. ร.ต.อ.หญิง วิชุดา จันทรพงษ์ รองสารวัตร(สอบสวน) สภ.กาญจนดิษฐ์ จ.สุราษฎร์ธานี รับแจ้งเหตุฆ่ากันตาย ที่บ้านหลังหนึ่งในพื้นที่ หมู่ที่ 1 ต.คลองสระ อ.กาญจนดิษฐ จ.สุราษฎร์ธานี รีบตรวจสอบพร้อม พ.ต.อ.ทักษิณ ศิริโภคพัฒน์ ผกก.สภ.กาญจนดิษฐ์ พ.ต.ท.อรุณ จันทพูล รอง ผกก.สอบสวน พ.ต.ท.เจริญ ช่วยจันทร์ หน.สายงานสอบสวนเจ้าหน้าที่ชุดสืบสวน แพทย์เวร รพ.กาญจนดิษฐ์ และเจ้าหน้าที่ศูนย์พิสูจน์หลักฐาน 8 เจ้าหน้าที่กู้ภัยกาญจนดิษฐ์ที่เกิดเหตุบริเวณโรงจอดรถด้านหลังบ้าน พบศพนายวันรัก นาคเรือง อายุ 32 ปี ถูกยิง ด้วยอาวุธปืนสั้นขนาด 9 มม.กระสุนเข้าศีรษะจำนวน 1 นัด เสียชีวิตในสภาพนอนหงายสวมกางเกงขาสั้นสีดำ ไม่สวมเสื้อ ข้างตัวพบมีดอีโต้ ตกอยู่ 1 เล่ม และปลอกกระสุนปืนขนาด 9 มม. ตกอยู่จำนวน 3 ปลอก และยังพบนายอุดม นาคเรือง อายุ 59 ปี เจ้าของบ้านและพ่อผู้ตาย ที่เป็นผู้ก่อเหตุ ถืออาวุธปืนสั้น 9 มม.รอมอบตัวกับเจ้าหน้าที่เบื้องต้น นายอุดม รับสารภาพเป็นผู้ใช้อาวุธปืนยิงนายวันรัก ลูกชายตัวเอง เพื่อเป็นการป้องกันตัวเองและคนในครอบครัว เนื่องจากก่อนเกิดเหตุนายวันรัก ที่พักอาศัยอยู่ที่บ้านอีกหลังกับภรรยาและลูกชายวัย 5 ขวบ ได้เมาสุรา แล้วมีอาการคลุ้มคลั่ง ทุบตีทำร้ายลูกเมีย ก่อนลูกเมียจะวิ่งมาขอความช่วยเหลือที่บ้านเกิดเหตุ โดยนายวันรัก ได้วิ่งตามมาก่อเหตุพังประตูบ้านและข้าวของภายในบ้าน อีกทั้งพยายามใช้มีดอีโต้จะทำร้ายทุกคน โดยตนได้พยายามเข้าห้าม ก่อนจะถูกฟันได้รับบาดเจ็บ ที่แขน ลำตัว 3 แผล พร้อมพยายามใช้มีดจะทำร้ายคนอื่นๆ ตลอดเวลา ตนจึงใช้อาวุธปืน ยิงออกไป 3 นัด กระสุนถูกศีรษะ 1 นัดเสียชีวิตดังกล่าวพ่อของผู้ตาย กล่าวทั้งน้ำตา ว่า ตนทำสวนยางพาราและสวนทุเรียน แล้วมีนายวันรัก เป็นลูกชายเพียงคนเดียว ที่ผ่านมาได้เลี้ยงดูด้วยความรักมาตลอดจนเติบใหญ่ ต่อมานายวันรักไปติดยาเสพติด ก็พยายามพาไปรักษาบำบัดมาหลายครั้ง หมดเงินไปหลายล้านบาทจนอาการดีขึ้น กลับมาช่วยเหลืองานสวนที่บ้าน จนกระทั่ง 3-4 ปีที่ผ่านมา นายวันรัก เริ่มดื่มสุรามากขึ้น แล้วเมื่อเมาจะคลุ้มคลั่ง ทุบตีทะเลาะกับภรรยาอยู่เป็นประจำ เป็นที่ทราบของชาวบ้านในพื้น จนกระทั่งมาเกิดเหตุการณ์ดังกล่าว เบื้องต้นเจ้าหน้าที่แจ้งข้อหาฆ่าผู้อื่นถึงแก่ความตาย ควบคุมตัวดำเนินคดีตามกฎหมายต่อไป.
หนุ่มสุราษฎร์เมาสุราแล้วคลุ้มคลั่ง พยายามใช้มีดอีโต้ไล่ทำร้ายลูกเมียพ่อไปห้ามไว้ถูกฟันเจ็บสุดจะทนไหว คว้าปืน 9 มม.ยิงลูกชายตัวเอง 3 นัดดับคาบ้าน ยืนรอมอบตัวกับตำรวจ บอกจำใจเหนี่ยวไกทั้งน้ำตา
พ่อยิงลูก,ยิงกันตาย,หนุ่มสุราษฎร์,เมาคลั่ง,ถือมีดไล่ฟัน,ทำร้ายลูกเมีย,สุราษฎร์ธานี,ข่าวทั่วไป